CELEX: C2006/048/38
Language: fi
Date: 2006-02-25 00:00:00
Title: Asia C-4/06 P: J. Ouariachin  4.1.2006  tekemä valitus Euroopan yhteisöjen ensimmäisen oikeusasteen tuomioistuimen (viides jaosto) asiassa T-124/04, J. Ouariachi vastaan Euroopan yhteisöjen komissio,  26.10.2005  antamasta tuomiosta

25.2.2006   
            
            
               FI
            
            
               Euroopan unionin virallinen lehti
            
            
               C 48/20
            
         J. Ouariachin 4.1.2006 tekemä valitus Euroopan yhteisöjen ensimmäisen oikeusasteen tuomioistuimen (viides jaosto) asiassa T-124/04, J. Ouariachi vastaan Euroopan yhteisöjen komissio, 26.10.2005 antamasta tuomiosta
   (Asia C-4/06 P)
   (2006/C 48/38)
   Oikeudenkäyntikieli: ranska
   J. Ouariachi on valittanut 4.1.2006 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (viides jaosto) asiassa T-124/04, J. Ouariachi vastaan Euroopan yhteisöjen komissio, 26.10.2005 antamasta tuomiosta. Valittajan edustajana on asianajaja L. Dupong.
   Valittaja vaatii, että yhteisöjen tuomioistuin
   
               —
            
            
               kumoaa riidanalaisen päätöksen ja
               
                           —
                        
                        
                           määrää kaikista niistä asian selvittämistoimista, joilla voidaan näyttää toteen Louis Charlesin tekemä väärennös, tämän asenne yleensä kantajan lasten kaappaamisessa sekä väärennöksen ja Sudanin viranomaisten toimesta tapahtuneen, kantajan lapsia koskevien viisumien myöntämisen välinen yhteys lasten kaappaamisen mahdollistamiseksi, muun muassa
                        
                     
                           —
                        
                        
                           Louis Charlesin henkilökohtaisesta kuulemisesta,
                        
                     
                           —
                        
                        
                           tietopyynnöstä Euroopan unionin lähetystölle Khartumissa,
                        
                     
                           —
                        
                        
                           Rondan itselleen ja lapsilleen viisumien saamiseksi Sudanin tasavallan konsulaattiin Rabatissa jättämien asiakirjojen esittämispyynnöstä,
                        
                     
                           —
                        
                        
                           kaikista muista tarpeellisista toimenpiteistä totuuden osoittamiseksi,
                        
                     
         
               —
            
            
               katsoo, että kanne voidaan ottaa tutkittavaksi ja että se on perusteltu,
            
         
               —
            
            
               velvoittaa vastaajan suorittamaan kiinteämääräisen 100 000 euron suuruisen korvauksen kantajalle aiheutuneesta vahingosta,
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut:
   Kantaja, joka on Marokon ja Espanjan kansalainen, vaatii määrältään 100 000 euron suuruista korvausta hänelle aiheutuneesta vahingosta, joka on seurausta L. Charlesin, joka on Euroopan unionin Khartumin lähetystössä (Sudan) työskennellyt entinen asiantuntija, tehtäviensä suorittamisen ja erityisesti asiakirjaväärennöksen laatimisen yhteydessä tekemistä lainvastaisista toimista. Koska Euroopan unionin Khartumin lähetystön väärä virallinen kehotus mahdollisti sen, että Sudanin Rabatin konsulaatti (Marokko) myönsi kantajan entiselle aviopuolisolle ja lapsille viisumit, kyse on kantajan lasten kansainvälisestä lapsikaappauksesta.
   Kantaja katsoo, että ensimmäisen oikeusasteen tuomioistuin on virheellisesti jättänyt hänen vahingonkorvauskanteensa tutkimatta ilman, että se on ensin määrännyt asian selvittämistoimista ja selventänyt
   
               —
            
            
               Charlesin menettelyn virheellistä luonnetta
            
         
               —
            
            
               ja tämän virheellisen menettelyn ja sen seikan välistä suoraa yhteyttä, että Sudanin viranomaiset, joita oli johdettu harhaan, olivat myöntäneet lapsille viisumit ilman näiden isän eli kantajan lupaa.